sagorsarker/bangla-wikipedia huggingface dataset:
গোলাপ বরবরা

গোলাপ বরবরা (; ) অসমের প্রাক্তন মুখ্যমন্ত্রী।। ১৯৭৮ সনে তার নেতৃত্বে গঠিত সরকারটিই ছিল অসমে প্রথম কংগ্রেস বিরোধী সরকার। 
১৯২৫ সনের ২৯ আগস্ট তারিখে গোলাঘাটে গোলাপ বরবরা জন্মগ্রহণ করেন। তার পিতার নাম কমল বরবরা। তিনি ডিগবয় অইল কোম্পানীর কর্মচারী ছিলেন। গোলাপ বরবরা পিতা-মাতার প্রথম সন্তান ছিলেন।।
গোলাপ বরবরা বাল্যকালের শিক্ষা তিনসুকিয়া থেকে গ্রহণ করেন।। ১৯৪৪ সনে তিনি কলকাতা বিশ্ববিদ্যালয় দ্বারা পরিচালিত প্রবেশিকা পরীক্ষায় উত্তীর্ণ হন। কলকাতা বিশ্ববিদ্যালয় থেকে আই.এস.সি পরীক্ষায় উত্তীর্ণ হন। কলকাতায় থাকাকালিন সময়ে তিনি সমাজবাদী আন্দোলনে অনুপ্রেনিত হয়ে কলেজের শিক্ষা অসমাপ্ত করে অসমে ফিরে আসেন।
সেই সমবে অসমের কংগ্রেস দলের মধ্যে কংগ্রেস সোশিয়েলিষ্ট নামক একটী দল ছিল। কলকাতার থেকে ফিরে এসে তিনি সেই দলের অন্তর্ভুক্ত হন। ভারত স্বাধীন হওয়ার পর তিনি সেই দল ত্যাগ করে একতি নতুন দল গঠন করেন। ১৯৫২ সনের সাধারণ নির্বচনে গোলাপ বরবরা সোশিয়েলিষ্ট পার্টী ডিব্রুগড় জেলা শাখার সম্পাদক হয়। ১৯৬৫ সনে তিনি এক বৎসরের জন্য দলের সর্বভারতীয় সাধারণ সম্পাদক ছিলেন। 
১৯৬৮ সনে গোলাপ বরবরা রাজ্যসভায় বিরোধী দলের সদস্যরুপে প্রথম নির্বাচিত হয়। ১৯৭৪ সন পর্যন্ত তিনি রাজভসভার সদস্য ছিলেন।। ভারতীয় উত্তর-পূর্ব সীমান্ত রেলওয়ের সহিত তিনি কিছুদিন জড়িত ছিলেন।। 
১৯৭৪ সনের শেষের দিকে লোকনায়ক জয়প্রকাশের নেতৃত্বে সমগ্র দেশজুড়ে আন্দোলনের সৃষ্টি হয়েছিল। গোলাপ বরবরা এই আন্দোলনে সক্রিয় অংশগ্রহণ করেছিলেন। গোলাপ বরবরা এই আন্দোলনে সক্রিয় ভূমিকা গ্রহণ করেছিলেন। ১৯৭৫ সনের ২৫ জুন তারিখে জরুরী অবস্থা ঘোষণা করে জয়প্রকাশ, মোরারজী দেসাই ও তাকে করাবাস দেওয়া হয়। 
কারাগার থেকে মুক্তি পেয়ে তিনি নবগঠিত জনতা দলের সভাপতি পদ গ্রহণ করেন। ১৯৭৮ সনের অসম বিধানসভা নির্বাচনে দলটি সংখ্যাগরিষ্ঠ লাভ করে সরকার গঠন করে।
১৯৭৮ সনের নির্বাচনে জনতা পার্টী ৫৩ তি আসন লাভ করে। ফলে দলটি বিধানসভার বৃহত্তম দল হিসেবে গণ্য হয়।
২৭ ক্লাব

টুয়েন্টিসেভেন ক্লাব বলতে জনপ্রিয় সঙ্গীতজ্ঞ, শিল্পী বা অভিনয়শিল্পীদের একটি দল বোঝায় যাদের প্রত্যেকেই তাদের ২৭ বছর বয়সে মারা যান। যদিও নির্দিষ্টভাবে সাতাশ বছর বয়সে সঙ্গীতশিল্পীদের মৃত্যু "পরিসংখ্যানগত স্পাইক" দাবিটি গবেষণার মাধ্যমে বারবার অস্বীকার করা হলেও, এটি একটি সাংস্কৃতিক ঘটনা হিসেবে রয়ে গেছে। খ্যাতিমান ব্যক্তিদের মৃত্যুর নথিভুক্ত করে, কেউ কেউ কারণ হিসেবে তাদের উচ্চ-ঝুঁকির জীবনধারার কথা উল্লেখ করেছেন। প্রায়শই নামগুলি মুখেমুখেই অন্তর্ভুক্তির জন্য উপস্থাপিত হয়। ক্লাবটি সম্পূর্ণরূপে ধারণাগত হওয়ায় কোনও আনুষ্ঠানিক সদস্যপদ নেই।
টুয়েন্টিসেভেন ক্লাবে এমন জনপ্রিয় সঙ্গীতশিল্পী, শিল্পী, অভিনয়শিল্পী এবং ক্রিড়াবিদরা অন্তর্ভুক্ত রয়েছেন যারা তাদের ২৭ বছর বয়সে, প্রায়শই মাদক ও অ্যালকোহলের অপব্যবহার বা হিংসাত্মক উপায় যেমন হত্যাকাণ্ড, আত্মহত্যা বা পরিবহন সম্পর্কিত দুর্ঘটনায় কারণে মারা গেছেন। ১৯৬৯ থেকে ১৯৭১ সাল পর্যন্ত কয়েকবছর বিশিষ্ট-জনপ্রিয় সঙ্গীতশিল্পীদের ২৭ বয়সে মারা যাওয়ায় সাধারণভাবে জনমানুষের মনে এই ধারণা উদ্ভূত হয়েছে।
এই "ক্লাব" একাধিকবার বিভিন্ন সঙ্গীত পত্রিকা, পত্রিকা এবং দৈনিক সংবাদের মাধ্যমে উপস্থাপন করা হয়েছে। এই ধারণার উপর ভিত্তি করে বিভিন্ন প্রদর্শনী উদযাপিত হয়েছে; পাশাপাশি উপন্যাস, চলচ্চিত্র এবং মঞ্চ নাটকেও এর আবির্ভাব ঘটেছে। অল্পবয়সে মৃত্যুর কারণ এবং তাদের মধ্যে সম্ভাব্য সম্পর্কের কারণে ভিন্ন তত্ত্ব এবং অনুমান প্রতিষ্ঠিত হয়েছে।
কোবেইন এবং হেন্ডরিক্স জীবনীকার চার্লস আর ক্রস লিখেছেন "২৭ বছরে যারা মারা গেছেন এমন সঙ্গীতশিল্পীদের সংখ্যা নিঃসন্দেহ সত্যিই লক্ষণীয়।"
ব্রায়ান জোন্স, জিমি হ্যান্ডরিক্স, জ্যানিস জপলিন এবং জিম মরিসন এরা সবাই ১৯৬৯ এবং ১৯৭১ সালের মধ্যে ২৭ বছর বয়সে মারা যান। এ সময়, কাকতালীয় কেউ-কেউ মন্তব্যের উত্থান ঘটায়, কিন্তু এটা কার্ট কোবেইনের মৃত্যুর আগ পর্যন্ত এ-ধারণা ছিল না, এর প্রায় আড়াই দশক পরে "২৭ ক্লাব"-এর ধারণা সর্বসাধারণের উপলব্ধিতে আাসতে শুরু করে।
জন ক্রেইগি তার মন্টানা টেল অ্যালবামের "২৮" শিরোনামের গান এ-সম্পর্কে রচিত। এ-গানের তিনটি পদে যথাক্রমে জিম মরিসন, জ্যানিস জপলিন এবং কার্ট কোবেইনের মৃত্যু সম্পর্কে নির্দেশ করে।
একই ধারণা পাওয়া যায় এরিক বার্ডনের ২০১৩ সালের অ্যালবাম "'টিল ইওর রিভার রান্স ড্রাই" অঅ্যলবামের "২৭ ফরেভার" গানে।
লেটলাইভ কর্তৃক তাদের "দ্য ব্ল্যাকেস্ট বিউটিফুল" অ্যালবামের "২৭ ক্লাব" গানটিও এই ক্লাব থেকেই উদ্ভূত হয়েছে।
বাহরাইনোনা

বাহরাইনোনা (, ) বাহরাইননের জাতীয় সঙ্গীত। এই গানের কথা দিয়েছেন ""মোহামেদ সুদকি আয়য়াশ"" এবং সুর দিয়েছেন ""আহমেদ আল-জুমাইরি""। ""মোহামেদ সুদকি আয়য়াশ"" কর্তৃক মূল গানটি ২০০২ সালে পরিবর্তন হয়েছে, যখন দেশটি একটি রাজ্য হয়ে ওঠে এবং শাসক একজন আমীর না হয়ে রাজা হয়।
দুটি বিভিন্ন সংস্করণ একই সুর কিন্তু ভিন্ন শব্দ দিয়ে তৈরি করা হয়েছে। প্রথমটি বাহরাইনের স্বাধীনতা ১৯৭১ সাল থেকে ২০০২ সাল পর্যন্ত ব্যবহার করা হয়। দ্বিতীয়টি সাংবিধানিক সংশোধনী গণভোটের মাধ্যমে যখন "হামাদ বিন ঈসা আল খলিফা"-কে দেশের রাজা এবং দেশটিকে একটি রাজত্ব হিসেবে ঘোষণা করে।
লাপোর্টিয়া

লাপোর্টিয়া () হচ্ছে উদ্ভিদের উরটিকাসিয়া পরিবারের একটি গণের নাম। এই পরিবারের অনেক প্রজাতির মতো এদের দংশক রোম (stinging hairs) থাকে; এবং একই গাছে দংশক রোম ও অদংশক রোম থাকে। এই গণে ২২টি প্রজাতি আছে। প্রজাতিগুলো হচ্ছে :
উদ্ভিদটি ২০-৮০ সে.মি. লম্বা হয়। এর কাণ্ড, শাখা-প্রশাখা ও পাতার শিরা-উপশিরা কিছুটা লালচে রঙের হয়ে থাকে বলে একে লাল-বিছুটিও বলা হয় ।
বধ্যভূমি স্মৃতিস্তম্ভ

বধ্যভূমি স্মৃতিস্তম্ভ রাজশাহী বিশ্ববিদ্যালয়ে অবস্থিত। ২০০৪ সালের ২১ সে ডিসেম্বর এটি উদ্বোধন করা হয়।
বধ্যভূমি স্মৃতিস্তম্ভ রাজশাহী বিশ্ববিদ্যালয়ের একদম পশ্চিমে শহীদ শামসুজ্জোহা হলের পাশে অবস্থিত।
সমতল ভূমি হতে উচুঁ সিমেন্টের গোলাকার বেদির উপর মাথা তুলে দণ্ডায়মান স্মৃতিস্তম্ভটির উচ্চতা ৪২ ফুট।
দীর্ঘ নয় মাস মুক্তিযুদ্ধ চলাকালীন রাজশাহীর বিভিন্ন এলাকা থেকে শত শত নিরাপরাধ মানুষকে এখানে ধরে নিয়ে এসে নির্মমভাবে হত্যা করা হয়। তাদের স্মৃতিকে অম্লান করে রাখার উদ্দেশ্যেই এই স্মৃতিস্তম্ভ নির্মিত হয়। বধ্যভূমি স্মৃতিস্তম্ভটি নির্মাণের জন্য উপাচার্য প্রফেসর ড. আব্দুল খালেক ১৯৯৮ সালে সরকারের নিকট সুপারিশ করেন। তারপর পরবর্তী উপাচার্য প্রফেসর এম সাইদুর রহমান খান ১৯৯৯ সালের ১৬ ডিসেম্বর এখানে একটি স্মৃতিসৌধ নির্মাণ করেন। স্মৃতিস্তম্ভ নির্মাণের ব্যয় ধরা হয় আড়াই কোটি টাকা। এর মধ্যে প্রথম স্তরের নির্মাণ কাজে ব্যয় হয়েছে ৮৪ লক্ষ টাকা। সমতল ভূমি হতে উচুঁ সিমেন্টের গোলাকার বেদির উপর মাথা তুলে দণ্ডায়মান ৪২ ফুট উচু স্মৃতিস্তম্ভ। স্মৃতিস্তম্ভটি রাজশাহী বিশ্ববিদ্যালয়ের শহীদ স্মৃতি সংগ্রহশালার অন্তর্ভুক্ত। মুক্তিযুদ্ধ চলাকালীন পুরো সময়টা পাকিস্তানি হানাদার বাহিনী শহীদ শামসুজ্জোহা হলকে তাদের ক্যান্টনমেন্ট হিসেবে ব্যবহার করে।
মহেন্দ্র মোহন চৌধুরী

মহেন্দ্র মোহন চৌধুরী () ভারতের স্বাধীনতা আন্দোলনের একজন মুক্তিযোদ্ধা ও অসমের প্রাক্তন মুখ্যমন্ত্রী ছিলেন। তিনি ১৯৭০ থেকে ১৯৭২ সাল পর্যন্ত আসামের মুখ্যমন্ত্রী ছিলেন। তিনি ১৯৭৩ সাল থেকে ১৯৭৭ সাল পর্যন্ত পাঞ্জাবের রাজ্যপাল ছিলেন।
১৯০৯ সালে অসমের বরপেটা জেলার নগাঁও নামক স্থানে মহেন্দ্র মোহন চৌধুরী জন্মগ্রহণ করেন। তিনি মানবিকে স্নাতক ডিগ্রি অর্জন করেন এবং পরবর্তীকালে আইন স্নাতক লাভ করেন।
তিনি ভারতের স্বাধীনতা আন্দোলনে অংশ নিয়েছিলেন এবং ১৯৩৩, ১৯৪১ এবং ১৯৪৪ সালে তিনবার কারাগারে গিয়েছিলেন। এল.এল.বি পরীক্ষায় উত্তীর্ণ হয়ে তিনি মহাত্মা গান্ধীর আহ্বানে ভারত ছাড় আন্দোলনে যোগদান করেন। আসামকে গ্রুপিঙ থেকে রক্ষা করার জন্য ১৯৪৬ সালের ১৫ ডিসেম্বর, গোপীনাথ বরদলৈ-এর নেতৃত্বে দুইটি দল শ্রীরামপুরে মহাত্মা গান্ধীর সাথে সাক্ষাৎ করে। তারা আসামকে পূর্ববঙ্গের অংশ না করার জন্য অনুরোধ করেন। এই দুই দলের সদস্যদের মধ্যে অন্যতম একজন ছিলেন মহেন্দ্র মোহন চৌধুরী।
তিনি আসাম বিধানসভার সদস্য (১৯৪৬-১৯৫২) ও সংসদীয় সচিব (১৯৪৭) ছিলেন। ভারতবর্ষ স্বাধীন হওয়ার পর তিনি ভারতীয় জাতীয় কংগ্রেসে যোগদান করে ১৯৫৭ সালে তিনি নিখিল ভারতীয় কংগ্রেস কমিটীর সাধারণ সম্পাদক রুপে নিযুক্তি লাভ করেন। ১৯৭০ থেকে ১৯৭২ সাল পর্যন্ত তিনি অসমের চতুর্থ মুখ্যমন্ত্রী রুপে নিযুক্তি লাভ করেন। তারপর তিনি ১৯৭৩ সাল থেকে ১৯৭৭ সাল পর্যন্ত পাঞ্জাবের রাজ্যপাল হিসেবে কার্যনির্বাহ করেন। এই সময়ে তিনি মহাপুরুষ শ্রীমন্ত শঙ্কদেবকে বিভিন্ন রাজ্যে প্রচার করার চেষ্টা করেন। অসমে উন্নত পদ্ধতিতে চাষ করা ও অসমীয়া ভাষাকে স্বীকৃতি দেওয়া তাঁর উল্লেখযোগ্য অবদান।
তিনি মহাত্মা গান্ধী ও বিনোভা ভাবের দর্শন নামে দুটি বই লিখেছেন।
তিনি বহু সামাজিক-ধর্মীয় প্রতিষ্ঠানের সাথে যুক্ত ছিলেন, যেমন সংকরদেব-ক্রিস্টি বিকাশ সমিতি, গীতা সমাজ, মধুপুর সুত্র ইত্যাদি। তিনি পাঞ্জাবের পাটীয়ালা বিশ্ববিদ্যালয়ে শঙ্করদেব চেয়ার প্রতিষ্ঠা করার ক্ষেত্রেও সহায়ক ভূমিকা পালন করেছিলেন।
১৯৮২ সালের ২ ডিসেম্বর গৌহাটি মেডিকেল কলেজ ও হাসপাতালে মহেন্দ্র মোহন চৌধুরী মৃত্যুবরণ করেন।
চিত্তভ্রংশ

চিত্তভ্রংশ একটি মানসিক রোগ যাতে আক্রান্ত ব্যক্তির বুদ্ধি, স্মৃতি ও ব্যক্তিত্ব লোপ পায় এবং রোগ ক্রমান্বয়ে বাড়তে থাকে। সাধারণত প্রাপ্তবয়স্ক ব্যক্তিরা এ রোগে আক্রান্ত হয় এবং হঠাৎ করেই অনেক কিছুই মনে করতে পারেন না। ফলে তার আচরণে কিছুটা অস্বাভাবিকতা লক্ষিত হয়। মস্তিষ্কের কোষ সংখ্যা (নিউরন) বয়স বাড়ার সঙ্গে সঙ্গে নির্দিষ্ট হারে কমতে থাকে। বয়সের সঙ্গে শারীরিক রোগব্যাধি মস্তিষ্কের ক্ষতি করে যদি স্বাভাবিক জীবনযাত্রাকে ভন্ডুল করে দেয়, একে চিকিৎসাবিজ্ঞানের ভাষায় চিত্তভ্রংশ বা ইংরেজি পরিভাষায় ডিমেনশিয়া বলে। চিত্তভ্রংশের সবচাইতে প্রচলিত রূপ হল আলৎসহাইমারের রোগ (৭৫%)।
বিভিন্ন রোগের কারণে চিত্তভ্রংশ রোগ হতে পারে, যেমন, এইডস, দীর্ঘমেয়াদী ধূমপান ও মদ্যপান, আলৎসহাইমার, ভিটামিন বি-র অভাব, কার্বন মনোক্সাইড বিষক্রিয়া, মস্তিষ্কের রোগ, অনৈতিক জীবনযাপন, ইত্যাদি।।
চিত্তভ্রংশের প্রাথমিক বিস্তার খুবই ধীরে হয়, এমনকি মাস কিংবা বছর ধরেও হতে পারে। ভুলে যাওয়ার কারণে রোগী হতাশা, নিদ্রাহীনতা ও অন্যান্য সমস্যায় ভোগে এবং আস্তে আস্তে অন্যের ওপর নির্ভরশীল হয়ে পড়ে।
চিত্তভ্রংশের বিভিন্ন প্রকারভেদ :
মূলত প্রবীণ ব্যক্তিরাই এ রোগে ভোগেন। ৬০ বছরের কম রোগীদের হার ০.১ শতাংশ, ৬০-৬৪ বছর বয়সী রোগীদের মধ্যে এ রোগের হার ১ শতাংশ, ৬৫-৮৪ বছর বয়সী রোগীদের মধ্যে এ রোগের হার ৩ থেকে ১১ শতাংশ এবং ৮৫ বছরের বেশি বয়সী রোগীদের মধ্যে এ রোগের হার ২৫ থেকে ৪৭ শতাংশ।
কিছু কিছু ওষুধ যেমন donepezil, nemantidine, এবং tacrine রোগীর চিন্তাশীলতা ও শনাক্তকরণ ক্ষমতা বাড়ায়। এসব ওষুধ চিত্তভ্রংশের চিকিৎসায় ব্যবহৃত হয়। চিত্তভ্রংশ রোগটি জটিল হয়ে গেলে রোগীর সেরে ওঠার আর কোনো সম্ভাবনা থাকে না।
চিত্তভ্রংশ রোগটি শনাক্ত হওয়ার পরপরই চিকিৎসা সেবা শুরু করা দরকার। রোগীর প্রত্যহিক জীবনের মান বাড়ানো, তাকে যথাযথ সম্মান, সঙ্গ এবং সেবা দেয়া, রোগী ও তার স্বজনদের প্রাত্যহিক কর্মতালিকার সমন্বয়- রোগের প্রকোপ বৃদ্ধি-পাওয়াকে কমায়।
রোগটি নিয়ে মুশকিল হলো, বয়স বাড়ার সঙ্গে সঙ্গে মানুষ ভুলে যাবেন—এমনটি ধরেই নেওয়া হয়। ফলে চিত্তভ্রংশ রোগটি সম্পর্কে বেশির ভাগ মানুষ সচেতন থাকেন না। এখন এমন অনেক ওষুধ আবিষ্কার হয়েছে, যেগুলো সেবন করলে চিত্তভ্রংশ তীব্র হওয়া রোধ করা যায়। কিন্তু বেশির ভাগ রোগী আসেন একেবারে শেষ পর্যায়ে। বিভিন্ন রোগ থেকে চিত্তভ্রংশের উৎপত্তি। তাই ধূমপান থেকে বিরত থাকা ও সুস্থ জীবনযাপন করাটা জরুরি।
২০ সেপ্টেম্বর বিশ্ব চিত্তভ্রংশ সচেতনতা দিবস। চিত্তভ্রংশ সম্পর্কে সচেতনতা বাড়াতে এ সচেতনতা দিবস আয়োজিত হয়।
মনি কুমার সুব্বা

মোনি কুমার সুব্বা (;)১৯৯৮ সন থেকে ২০০৯ সন পর্যন্ত ক্রমে দ্বাদশ, ত্রয়োদশ ও চতুর্দশ লোকসভায় মোট তিনবার সাংসদ ছিলেন। তিনি অসমের তেজপুর লোকসভা সমষ্টি থেকে প্রতিনিধিত্ব করেছিলেন। পূর্বে তিনি লক্ষিমপুর জেলার নাওবৈচা সমষ্টির বিধায়ক ছিলেন। মোনি কুমার সুব্বা ভারতীয় জাতীয় কংগ্রেসের সদস্য।
২০০৭ সনে কেন্দ্রীয় অনুসন্ধান সংস্থা( ইংরেজি: Central Bureau of Investigation) সংক্ষিপ্ত রুপ- সি.বি.আই ভারতীয় উচ্চ ন্যায়ালয়কে জানান যে মোনি কুমার সুব্বার নাগরিকত্ব সন্দেহজনক। সুব্বার নাগরিকত্ব সমন্ধে জমা করা নথিপত্র সব নকল। ন্যায়ালয় তার সাংসদ হিসেবে পদচ্যুত করার আবেদনে সাড়া দেন নি।
শিনকানসেন

শিনকানসেন "শিন্‌কান্‌সেন্‌" (; অর্থ "নতুন শুঁড় লাইন") হল একটি উন্নত রেলগাড়ির উচ্চগতি রেল প্রযুক্তি যা জাপানে বিকাশ করা। জাপানে বর্তমানে জাপান রেলওয়ে গ্রুপ দ্বারা শিনকানসেন চালনা করা হচ্ছে। শিনকানসেনের প্রথম সংস্করণ হল "তৌকাইদৌ শিনকানসেন" () যার চালনার বিস্তার ৫১৫কিঃমিঃ ছিল টোকিও থেকে ওসাকা পর্যন্ত ১৯৬৪ খ্রিস্টাব্দে। বর্তমানে শিনকানসেনের চালনার বিস্তার হল ২,৩৮৭কিঃমিঃ। শিনকানসেন উচ্চগতির বিশ্বরেকর্ড ধরে ৫৮১কিঃমিঃ/ঘঃ।
বছরের পর বছর ধরে শিনকানসেনের অনেক সংস্করণ উন্নত করা হয়েছে। শিনকানসেন গড়ে ৩৮৪ মিলিয়ন যাত্রী বছরে বহন করতে পারে।
শরৎ চন্দ্র সিংহ

শরৎ চন্দ্র সিংহ () অসমের প্রাক্তন মুখ্যমন্ত্রী ও ভারতীয় জাতীয় কংগ্রেস, ভারতীয় জাতীয় কংগ্রেস (সমাজবাদী) ও জাতীয়তাবাদী কংগ্রেস পার্টির নেতা ছিলেন। তাঁর সমর্থক তাঁকে গান্ধীবাদী চিন্তাধারা, নিম্নশ্রেণীর প্রতি ভালোবাসা, সততা ও সরলতার জন্য সম্মান করিতেন। তিনি একজন লেখক ছিলেন।
১৯১৪ সনের ১ জানুয়ারি তারিখে অসমের ধুবড়ী জেলার চাপড় নামক স্থানে শরৎ চন্দ্র সিংহ জন্মগ্রহণ করেন। তিনি গ্রামের স্কুল থেকে প্রাথমিক শিক্ষাগ্রহণ করেন। ধুবুরী জেলার বিলাসীপারা হাইস্কুল থেকে তিনি উচ্চ শিক্ষা লাভ করেন। ঘড় থেকে তাঁর স্কুলের দূরত্ব ছিল প্রায় ২৫কি.মি.। এই পথ তিনি পায়েঁ হেটে বা সাইকেল নিয়ে চলাচল করিতেন। 
তিনি কটন কলেজ থেকে স্নাতক ডিগ্রী ও কাশী হিন্দু বিশ্ববিদ্যালয় থেকে আইনের ডিগ্রী লাভ করেন। তারপর তিনি গুয়াহাটিতে উকালতি করেন। পরবর্তী সময়ে তিনি সহকারী শিক্ষক রুপে কর্মজীবন আরম্ভ করে হেডমাষ্টার রুপে ধুবুরী জেলার বিভিন্ন স্থানের স্কুলে শিক্ষা প্রদান করেন। 
১৯৫০ সনের প্রথমভাগে ভাষাভিত্তিক বিভাজনের ফলে অসমের গোয়ালপাড়া জেলাকে ভারতের পশ্চিমবঙ্গ রাজ্যের অন্তর্ভুক্ত করার কথা উঠেছিল কিন্তু শরৎ চন্দ্র সিংহ এর বিরোধিতা করেন। তারপর গোয়ালপাড়া জেলাকে অসমের ভৌগোলিক সীমার অন্তর্ভুক্ত করা হয়। 
১৯৪৬ সনে শরৎ চন্দ্র সিংহ ভারতীয় জাতীয় কংগ্রেসের মাধ্যমে রাজনৈতিক প্রবেশ করেন। তিনি বিলাসীপাড়া বিধানসভা সমষ্টি থেকে ১৯৪৬-৫২, ১৯৬২-৬৭, ১৯৭২-৭৮ ও ১৯৮৫ থেকে ১৯৯০ সন পর্যন্ত মোট চারবার অসম বিধান সভায় নির্বাচিত হন। ১৯৭২ সনে তিনি কিছুদিন ইন্দিরা গান্ধীর অন্তবর্তীকালীন মুখ্যমন্ত্রীরুপে নিযুক্তি দেওয়া হয় । পরবর্তী সময়ে তিনি কংগ্রেসের বিভিন্ন পদ যেমন সহকারী সম্পাদক, উপ-সভাপতি, সভাপতি ইত্যাদিতে অধিষ্ঠিত ছিলেন। ইন্দিরা গান্ধী অসমে ঘোষণা করা আপাতকালীন অবস্থার পর তিনি কংগ্রেস সমাজবাদী দলে যোগদান করেন ও ১৯৮৭ সনে তিনি রাষ্ট্রীয় সভাপতি নির্বাচিত হন। মুখ্যমন্ত্রী পদে থাকাকালীন সময়ে তিনি বিভিন্ন সমস্যার সন্মুখীন হন। মেঘালয় অসম থেকে বিভাজন হওয়ার পর রাজ্যের রাজধানী শিলং থেকে দিসপুরে স্থানান্তর করা, রাজ্যের সর্বত্রে অসমীয়া ভাষা প্রতিষ্ঠার জন্য সংঘটিত ১৯৭২ সনের ভাষা আন্দোলন নিয়ন্ত্রণ করা ইত্যাদিই ছিল প্রধান সমস্যা। গুয়াহাটি চিকিৎসা মহাবিদ্যালয় ও বঙাইগাঁও তৈল শোধনাগার প্রতিষ্ঠার ক্ষেত্রে তাঁর ভূমিকা যথেষ্ট ছিল। তিনি রাজ্যের অনুন্নত জন-জাতির বিকাশের জন্য পঞ্চায়তী রাজ ব্যবস্থার প্রচলন করেছিলেন। রাজ্যের আর্থিক অবস্থার উন্নতির জন্য সমবায় খণ্ডের জন্ম দিয়েছিলেন। শারদ পাওয়ার কংগ্রেস দল ত্যাগ করে জাতীয়তাবাদী কংগ্রেস পার্টি গঠন করার পর তিনিও তাঁর সহযোগ করেন ও মৃত্যুর আগ পর্যন্ত অসমে সেই দলকে নেতৃত্ব প্রদান করেন।
২০০৫ সনের ২৫ ডিসেম্বর তারিখে গুয়াহাটিতে নিজ বাসগৃহে শরৎ চন্দ্র সিংহ মৃত্যুবরণ করেন।‌
সৈয়দা আনোয়ারা তৈমূর

সৈয়দা আনোয়ারা তৈমূর (; ২৪ নভেম্বর ১৯৩৬ – ২৮ সেপ্টেম্বর ২০২০) অসমের প্রাক্তন মুখ্যমন্ত্রী। ১৯৮০ সনের ৬ ডিসেম্বর থেকে ১৯৮১ সনের ৩০ জুন পর্যন্ত তিনি অসমের মুখ্যমন্ত্রী পদে ছিলেন। তিনিই অসমের প্রথম ও একমাত্র মহিলা মুখ্যমন্ত্রী। তিনি চারবার অসম বিধান সভায় সদস্যা রুপে নির্বাচিত হয়েছিলেন। ১৯৮৮ সনে তিনি রাজ্যসভায় আমন্ত্রণ পেয়েছিলেন।
১৯৩০ সনে সৈয়দা আনোয়ারা তৈমূর জন্মগ্রহণ করেন। তিনি আলিগড় বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৬ সনে তিনি দেবীচরণ বরুয়া মহাবিদ্যালয়ের অর্থনীতি বিভাগের প্রবক্তা ছিলেন।
সৈয়দা আনোয়ারা তৈমূর অসম প্রদেশ কংগ্রেস কমিটির একজন সক্রিয় সদস্যা ছিলেন। এই সংগঠনে যোগদান করার পর তিনি নানান মহিলা সংগঠনে জড়িত হন। তিনি ১৯৭২ সনে অসম বিধান সভার সদস্যারুপে নির্বাচিত হয়েছিলেন। সেই সময়ে তিনি শরৎ চন্দ্র সিংহের মন্ত্রীসভায় রাজ্যিক শিক্ষামন্ত্রী রুপে কার্যনির্বাহ করেন। তারপর তিনি ১৯৭৮, ১৯৮৩ ও ১৯৯১ সনের বিধানসভায় সদস্যা হিসেবে নির্বাচিত হন।
যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তার দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। তৈমূর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহণ করেছিলেন। প্রায় সাত মাস শাসন চালানোর পর তৈমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়।
আনোয়ারা তৈমুর ২০২০ সালের ২৮ আগস্ট হৃৎযন্ত্রের ক্রিয়া বন্ধ হয়ে অস্ট্রেলিয়ায় মৃত্যুবরণ করেন। জীবনের শেষ চার বছর তিনি তার ছেলের সাথে সে দেশেই কাটিয়েছেন।
সপ্তাহান্ত

কাজের দিন এবং সপ্তাহান্ত (Weekend) হল সপ্তাহের পূর্বনির্ধারিত নির্দিষ্ট কাজ-কর্ম করার দিন এবং ছুটি-আরাম করার দিন। প্রতিটি দেশের নিজের কাজের দিন এবং সপ্তাহান্ত পালন করার আইন-নিয়ম আছে।
প্রতিটি দেশের আইন-নিয়ম অনুযায়ী পালিত সপ্তাহান্তের তালিকাঃ
এই দেশসমূহে শুক্রবার এবং শনিবার হল সপ্তাহান্ত, আর কাজের দিন হল রবিবার থেকে বৃহস্পতিবার পর্যন্ত।
এই দেশসমূহে শনিবার এবং রবিবার হল সপ্তাহান্ত, আর কাজের দিন হল সোমবার থেকে শুক্রবার পর্যন্ত।
ব্স্তান-'দ্জিন-নোর-বু-দ্পাল-ব্জাং-পো

ব্স্তান-'দ্জিন-নোর-বু-দ্পাল-ব্জাং-পো () (১৮৭৩-১৯২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ব্স্তান-'দ্জিন-নোর-বু-দ্পাল-ব্জাং-পো ১৮৭৩ খ্রিষ্টাব্দে তিব্বতের আমদো অঞ্চলের র্বা-লো-থাং () নামক স্থানে জন্মগ্রহণ করেন। তার পিতার নাম ছিল ওদ-গ্সাল-স্ক্যাব্স () এবং মাতার নাম ছিল ল্হা-মো-ব্যাম্স ()। জন্মের পর তার নাম রাখা হয় র্দো-র্জে-ত্শে-রিং-রাব-ব্র্তান ()। পিয়াত মাতার পাঁচ সন্তানের মধ্যে তিনি ছিলেন সর্বকনিষ্ঠ।
দ্গে-'দুন-ছোস-স্ক্যোং-র্গ্যা-ম্ত্শো () নামক চতুর্থ থার-শুল () উপাধিধারী বৌদ্ধ লামা তাকে ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান () নামক ষষ্ঠ ঝাব্স-দ্রুং-দ্কার-পো উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। এরপর তাকে প্রথমে ছু-ব্জাং () বিহার ও পরে লা-মো-ব্দে-ছেন () বিহারে নিয়ে যায়। সেখানে দ্গে-'দুন-ছোস-স্ক্যোং-র্গ্যা-ম্ত্শো (), র্কাং-ত্সা-দ্পোন-স্লোব (), শেস-রাব-র্গ্যা-ম্ত্শো (), ঙ্গাগ-দ্বাং-ত্শুল-খ্রিম্স (), সাংস-র্গ্যাস-ছোস-গ্রাগ্স (), ব্লো-ব্জাং-রাব-গ্সাল () প্রভৃতি বৌদ্ধ ভিক্ষুরা তাকে শিক্ষাদান করেন। দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী বৌদ্ধ লামা পনেরো বছর বয়সে তার অন্যতম বিখ্যাত শিক্ষক ছিলন। কুড়ি বছর বয়সে তিনি বৌদ্ধ ধর্ম ত্যাগ করার চিন্তা করেন কিন্তু ব্লো-ব্জাং-ব্স্তান-পা'ই-দ্বাং-ফ্যুগ () নামক তৃতীয় শিং-ব্জা' () তাকে নিরস্ত করে তাকে ভিক্ষুর শপথ প্রদান করেন। ১৯০৭ খ্রিষ্টাব্দে তিনি চিং সম্রাট গুয়াংজুর সঙ্গে সাক্ষাৎ করেন এবং দেড় মাস পরে তিনি তিব্বত ফিরে আসেন। এই সময় ত্রয়োদশ দলাই লামা ও স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে শিক্ষাদান করেন।
১৯১২ খ্রিষ্টাব্দে দ্গে-'দুন-ছোস-স্ক্যোং-র্গ্যা-ম্ত্শো মঙ্গোলিয়া ও চীন যাত্রা করেন। এই সময় তিনি নবগঠিত চীন প্রজাতন্ত্রের রাষ্ট্রপতি ইয়ুয়ান শিকাইয়ের প্রতিনিধিদলের সঙ্গে সাক্ষাৎ করেন। ইয়ুয়ান শিকাই তাকে সমগ্র আমদো অঞ্চলের প্রশাসনিক দায়িত্ব ভার অর্পণ করেন। চীনা অর্থানুকুল্যে তিনি ম্খাস-পা-মি-গ্সুম () নামক মন্দিরের নির্মাণ সম্পূর্ণ করেন।
ব্লো-ব্জাং-য়ে-শেস-ব্স্তান-পা-রাব-র্গ্যাস

ব্লো-ব্জাং-য়ে-শেস-ব্স্তান-পা-রাব-র্গ্যাস () (১৭৫৯-১৮১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্বা-স্গ্রেং রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-য়ে-শেস-ব্স্তান-পা-রাব-র্গ্যাস ১৭৫৯ খ্রিষ্টাব্দে তিব্বতের লি-থাং () নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-দার-র্গ্যাস () এবং মাতার নাম ছিল স্গ্রোল-মা-ম্ত্শো ()। ছয় বছর বয়সে তাকে ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। প্রথমে তাকে মধ্য তিব্বতের র্গ্যাল-র্ত্সে-দ্পাল-'খোর-ছোস-স্দে বিহারের দায়িত্ব নিতে বলা হলে তিনি অস্বীকার করেন। তার পরিবর্তে ১৭৬৫ খ্রিষ্টাব্দে র্বা-স্গ্রেং বৌদ্ধবিহারের প্রধানের পদে অধিষ্ঠিত করা হলে তিনি র্বা-স্গ্রেং রিন-পো-ছে উপাধি ধারণ করেন। ষষ্ঠ পাঞ্চেন লামা তাকে শ্রমণের শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষা প্রদান করেন। এই সময় ঙ্গাগ-দ্বাং-ছোস-গ্রাগ্স () নামক উনষাটতম দ্গা'-ল্দান-খ্রি-পা তার শিক্ষক ছিলেন। ১৭৬৯ খ্রিষ্টাব্দে তিনি সে-রা বৌদ্ধবহারে কে'উ-ত্শাং-ব্যাম্স-পা-স্মোন-লাম () নামক বিহারের বত্রিশতম প্রধানের নিকট শিক্ষালাভ করেন। ১৭৮০ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করেন। এই সময় য়ে-শেস-র্গ্যাল-ম্ত্শান (), ফা-বোং-খা-পা-র্গ্যা-ম্ত্শো-ম্থা'-য়াস (), ঙ্গাগ-দ্বাং-ছোস-'ব্যোর () প্রভৃতি বৌদ্ধ ভিক্ষুরা তার শিক্ষক ছিলেন। তিনি র্জে-ব্র্ত্সুন-র্দো-র্জে-র্নাম-'ব্যোর-মা-না-রো-ম্খা'-স্প্যোদ-স্গ্রুব-পা'ই-ম্যে-লাম (), ব্যাং-ছুব-লাম-রিম-ছেন-মো'ই-ব্লা-ব্র্গ্যুদ () এবং ক্লোং-র্দোল-দ্রুং-য়িগ-দাম-ছোস-য়ার-'ফেল-গ্যি-দ্রি-বা-দ্রিস-লাস () প্রভৃতি প্রায় পঞ্চান্নটি গ্রন্থ রচনা করেন।
'ফ্রিন-লাস-র্গ্যা-ম্ত্শো (দ্ব্যর্থতা নিরসন)

'ফ্রিন-লাস-র্গ্যা-ম্ত্শো দ্বারা আরও বোঝানো হতে পারেঃ
মোরাসি

মোরাসি (Moraceae) পরিবার একপ্রকার সপুষ্পক গুপ্তবীজী দ্বিবীজপত্রী উদ্ভিদ পরিবার। ডুমুর গাছ ও তাদের জ্ঞাতিরা এই গোত্রের অন্তর্গত। এদের কমবেশি ৪০টি গণ এবং ১০০০টি প্রজাতির অস্তিত্ব রয়েছে। এই ধরনের উদ্ভিদেরা সাধারণত ক্রান্তীয় ও উপক্রান্তীয় জলবায়ু অঞ্চলসমূহে জন্ম নিয়ে থাকে; নাতিশীতোষ্ণ অঞ্চলে এদের প্রভাব অপেক্ষাকৃত কম।
পূর্বে বর্তমানে বিলুপ্ত বংশ আর্টিক্যালস-এর মধ্যে অন্তর্ভুক্ত ছিল, সাম্প্রতিক আণবিক গবেষণার ফলে রোজালেস-এর মধ্যে আর্টিক্যালিয়ান রোসিডস নামক একটি ক্লেডে পরিবারের বসানো হয়েছে যার মধ্যে আলমাসি, সেলটিডাসি, ক্যান্নাবেসি এবং আরটিক্যাসিও রয়েছে। সেকরোপিয়া, যা বিভিন্নভাবে মোরাসি, আর্টিক্যাসি বা তাদের নিজস্ব পরিবার, সেকরোপিয়াসি-এ রাখা হয়েছে, এখন আর্টিসিয়াসি-এর অন্তর্ভুক্ত।
মোরাসি পরিবারে পাঁচটি ট্রাইব আছে, সেগুলো হলও: Artocarpeae; Castilleae; Dorstenieae; Ficeae; এবং Moreae.
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো

ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () (১৯০১-১৯৮১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় খ্রি-ব্যাং রিন-পো-ছে () উপাধিধারী লামা ছিলেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো ১৯০১ খ্রিষ্টাব্দের পয়লা মার্চ তিব্বতের গুং-থাং অঞ্চলে জন্মগ্রহণ করেন। তার পিতার নাম ছিল ত্শে-রিং-দোন-স্গ্রুব () এবং মাতার নাম ছিল ত্শে-রিং-স্গ্রোল-মা ()। ত্শে-রিং-দোন-স্গ্রুব পূর্বে ত্শে-রিং-স্গ্রোল-মার শ্বশুর ছিলেন কিন্ত ত্শে-রিং-স্গ্রোল-মার স্বামীর মৃত্যুর পরে ত্শে-রিং-দোন-স্গ্রুব তাকে বিবাহ করেন। ১৯০৬ খ্রিষ্টাব্দে ত্শে-রিং-দোন-স্গ্রুব ভিক্ষুর শপথ গ্রহণ করে সংসার ত্যাগ করলে তার পরিবার কঠিনতার সম্মুখীন হয়। তার মাতা ও তার দুই ভ্রাতাকে আত্মীয়স্বজনেরা বাড়ি থেকে তাড়িয়ে দেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শোকে শৈশবে ব্লো-ব্জাং-ত্শুল-খ্রিম্স-দ্পাল-ল্দান () নামক দ্বিতীয় খ্রি-ব্যাং রিন-পো-ছে () উপাধিধারী লামার পুনর্জন্ম রূপে চিহ্নিত করা হয়। ১৯০৪ খ্রিষ্টাব্দে তিনি লাসা যাত্রা করে ছু-ব্জাং-রি-খ্রোদ () বৌদ্ধ আশ্রমে ফা-বোং-খা-ব্দে-ছেন-স্ন্যিং-পো () নামক বিখ্যাত বৌদ্ধ ভিক্ষুর নিকট শিক্ষালাভ করেন। আট বছর বয়সে তিনি গ্সের-কোং-র্দো-র্জে-'ছাং-ঙ্গাগ-দ্বাং-ত্শুল-খ্রিম্স-দোন-ল্দান () নামক বিখ্যাত সাধকের নিকট কালচক্র তন্ত্র সম্বন্ধে শিক্ষাগ্রহণ করেন। এই সময় ১৯০৭ খ্রিষ্টাব্দে ঙ্গাগ-দ্বাং-ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান () নামক চতুর্থ র্বা-স্গ্রেং রিন-পো-ছে () উপাধিধারী লামা তাকে শ্রমণের শপথ প্রদান করেন। ১৯১০ খ্রিষ্টাব্দে তিনি গুটি বসন্ত রোগে আক্রান্ত হয়ে প্রচন্ড ভাবে অসুস্থ হয়ে পড়েন। চৌদ্দ বছর বয়সে তিনি ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান () নামক দ্রেপুং বৌদ্ধবিহারের গোমাং মহাবিদ্যালয়ের একজন অবতারী লামার নিকট হতে বজ্রভৈরব, , অক্ষোভ্যবজ্র, হেরুকা, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। যৌবনে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয় থেকে শিক্ষালাভ করেন। ১৯১৯ খ্রিষ্টাব্দে তিনি ত্রয়োদশ দলাই লামার নিকট হতে ভিক্ষুর শপথ গ্রহণ করেন। এরপর তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন।
১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন () হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানি প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো বেশ কিছু গ্রন্থ রচনা করেন, তার মধ্যে উল্লেখযোগ্য হল দাম-চান-র্গ্যা-ম্ত্শো-দ্গেস-পা'ই-রোল-মো () এবং র্নাম-গ্রোল-লাগ-ব্চাংস ()। এছাড়াও তিনি তিব্বতের জাতীয় সঙ্গীত রচনা করেন।
অ্যাঞ্জেলো কান্তন

অ্যাঞ্জেলো কান্তন (ইংরেজি: Angelo Canton) (১৯২৫-২০১৪) একজন ইতালীয় খ্রীস্টান যাজক ও ধর্মপ্রচারক। তিনি বাংলাদেশের ১৯৫৪ সালে এসে উত্তরবঙ্গের মানুষের শিক্ষা ও আর্থ-সামাজিক উন্নয়নে কাজ করে গেছেন। তিনি শিক্ষা প্রতিষ্ঠান, হোস্টেল প্রতিষ্ঠা করেন। বাংলাদেশের মুক্তিযুদ্ধে অবদার রাখেন।
তিনি ইতালির পিদিনো প্রভিন্সের জপ্পলা গ্রামে এক কৃষক পরিবারে ১৯২৫ সালের ১৭ এপ্রিল জন্মগ্রহণ করেছিলেন। চার ভাই তিন বোনের মধ্যে তিনি তৃতীয়। তার বাবার নাম জন কান্তন ও মায়ের নাম পালমিরা মরেটো। বালক কান্তন ৫ম শ্রেণী পড়াকালেই সেমিনারী বা গঠনগৃহে চলে যান যেখানে যাজক হওয়ার জন্য প্রশিক্ষণ দেওয়া হয়ে থাকে। তিনি তার গ্রামের সেমিনারীয়ানদের দেখে যাজক হওয়ার জন্য উৎসাহ পান।
কান্তন ১৯৫১ সালে ইতালির মিলানে পিমে সংঘের যাজক হিসেবে অভিষিক্ত হন। তিনি খ্রিষ্টধর্ম প্রচারক হিসেবে বাংলাদেশে আসেন ১৯৫৪ সালে। এসেই আগে ইংরেজি ও বাংলা শিখেন।
রাজশাহী অঞ্চলের আন্দারকোটা গির্জায় তিনি প্রথম ২ বছর যাজক পিনোসের সাথে কাজ করেন। এর পর নাটোরের বোনীতে ১৯৫৬ সাল থেকে ১৯৭৭ সাল পযন্ত ২১ বছর কাজ করেন। এর পর দিনাজপুর কাথলিক ডাযোসিসের বিশপ মাইকেল ডি’রোজারিও তাকে দিনাজপুর ক্যাথিড্রালে নিয়ে যান। সেখানে তিনি গির্জার দায়িত্বসহ স্কুল ও হোস্টেলের দায়িত্ব পালন করেন। সেখানে তিনি ৭ বছর কাজ করেন। এরপর তিনি রংপুরের বলদিপুকুর, নাটোরের বনপাড়া ও পাবনার মথুরাপুরেও ধর্মপ্রচারের কাজ করেছেন। তিনি অল্প সময়ের জন্য কাজ করেছেন পাবনার ফৈলজনা ও গাজীপুরের কেওয়াচালা ও ফাওকাল গির্জার উন্নয়নের কাজ।
বিদেশী হয়েও তিনি বাংলাদেশের উত্তরাঞ্চলের শিক্ষায় অনেক অবদান রেখেছেন। তিনি বেশ কিছু স্কুল, কলেজ, বোর্ডিং স্থাপন করেছেন। এছাড়া তিনি রাস্তা ঘাট উন্নয়নে ছিলেন সিদ্ধহস্ত।
মুক্তিযুদ্ধেও তার অবদান উল্লেখ করার মত। তিনি যুদ্ধ চলাকালিন সময়ে নাটোরের বড়াইগ্রামের সমস্ত দুর্দশাগ্রস্ত পরিবারগুলোকে রক্ষার জন্য কাজ করে গেছেন। সেই সময় তিনি ছিলেন বড়াইগ্রামের বোর্নী গির্জার দায়িত্বে। তিনি গির্জায় অনেক মুক্তিযোদ্ধাদের আশ্রয়, যুদ্ধাহত মুক্তিযোদ্ধাদের চিকিৎসা, খাবার, নিরাপত্তা দিয়ে মুক্তিযুদ্ধের পক্ষে কাজ করেছেন। পাবনা জেলার চাটমোহর উপজেলাসহ অন্যান্য এলাকার ২৫০টি হিন্দু পরিবারকে গোপনে আশ্রয়, খাদ্য ও নিরাপত্তা দিয়ে পাক বাহিনী ও রাজাকারদের হাত থেকে রক্ষা করেছেন।
তিনি ২০১৪ সালের ২৯ জুলাই নিজ দেশে চিকিৎসাবস্থায় মারা যান।
• ফাদার অ্যাঞ্জেলো কান্তনের সুবর্ণজয়ন্তী উপলক্ষে প্রকাশিত স্মরণিকা, ২০০১
ডোরেমন (২০০৫-এর অ্যানিমে)

ডোরেমন হল ডোরেমন নামের একটি রোবট বিড়ালের উপর ভিত্তি করে ফুজিকো এফ. ফুজিও এর কমিকের সাম্প্রতিকতম আনিমে সিরিজ। এটির পরিবেশনা করেছেন শিন-এই অ্যানিমেশন। এটা প্রথম যাত্রা শুরু করে টিভি আশাহিতে ১৫ এপ্রিল, ২০০৫ এ। এই সিরিজটি ক্যানাল সুর টু এবং ক্যানাল সুর থ্রী নামক চ্যানেলে স্পেনে সম্প্রচার করা হয়। টি.ভি.বি নামক চ্যানেলে হংকং এ সম্প্রচার করা হয়। পান্ডা বিগস নামক চ্যানেলে ২০১০ সালে সম্প্রচার করা হয়।২০১৪ সালে ভারতের হাঙ্গামা টিভি এবং ডিজনি চ্যানেলে সম্প্রচার করা হয়। এছাড়াও দক্ষিণ-পূর্ব এশিয়ার ইন্দোনেশিয়া, মালয়েশিয়া, ভিয়েতনামসহ অনেক দেশের চ্যানেলে সম্প্রচার করা হয়। এটির ইংরেজি ডাব করা হয়েছে। যেটির পরিবেশনা করেছে ব্যাং জুম এ্যান্টারটেইনমেন্ট। আর এটি মার্কিন যুক্তরাষ্ট্রে ২০১৪ সালে যাত্রা শুরু করে।
ডোরেমন একটি ২২শতাব্দীর রোবট বিড়াল যে বতর্মান সময়ের নোবিতা নোবি/নোবি (অলস,ভিতু ছেলে) কে সাহায্য করতে এসেছে।নোবিতা নোবি/নোবি পড়ালেখা করে না। তাই বেশিরভাগ সময় সে পরীক্ষায় ফেল করে। সে তার ভবিষ্যতের স্ত্রী শিজুকা মিনামোতো/সুই কে পছন্দ করে।
ডোরেমনের নতূন সিরিজে ব্যবহৃত ওপেনিং থিম সঙ্গীতগুলো নিম্নে দেওয়া হল:
ডোরেমনের এই নতুন সিরিজে, এই পর্যন্ত ৪টি থিম সঙ্গীত ব্যবহার করা হয়েছে।
রোমান হলিডে

রোমান হলিডে () ১৯৫৩ সালে মুক্তিপ্রাপ্ত মার্কিন প্রণয়ধর্মী হাস্যরসাত্মক চলচ্চিত্র। উইলিয়াম ওয়াইলার প্রযোজিত ও পরিচালিত এই চলচ্চিত্রে কাগজের রিপোর্টার জো ব্রাডলি চরিত্রে অভিনয় করেছেন গ্রেগরি পেক এবং পালিয়ে রোম নগরী দেখতে যাওয়া রাজ সিংহাসনের পরবর্তী উত্তরাধিকারিণী প্রিন্সেস চরিত্রে সর্বকালের অন্যতম সেরা প্রাকৃতিক সৌন্দর্যের অধিকারী ব্রিটিশ অভিনেত্রী অড্রে হেপবার্ন। হেপবার্ন এই চলচ্চিত্রে অভিনয়ের জন্যে সেরা অভিনেত্রী বিভাগে একাডেমি পুরস্কার লাভ করেন।
রোমান হলিডে চলচ্চিত্রের দৃশ্যায়ন হয় ইতালীর বিখ্যাত সিনেসিত্তা স্টুডিও এবং ৫০-৬০ দশকের "হলিউড অন দ্য টিবার" খ্যাত রোম নগরীর মনোরোম সব লোকেশনে।এবং ১৪তম ভেনিস চলচ্চিত্র উৎসবের অফিসিয়াল প্রোগ্রামে এই চলচ্চিত্রটির প্রথম প্রদর্শনীর আয়োজন করা হয়।
"রোমান হলিডে" তিনটি একাডেমি পুরস্কার জিতেছে এবং আরো সাতটি বিভাগের জন্য মনোনীত হয়েছিল:
ফরিদপুর পৌরসভা, ফরিদপুর

১৭৮৬ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নীত হয়। ২৭টি ওয়ার্ড নিয়ে গঠিত শহরটি বর্তমানে।
প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ২১ অক্টোবর ২০১৯ তারিখে ফরিদপুর সিটি কর্পোরেশন প্রতিষ্ঠায় শর্তসাপেক্ষে চূড়ান্ত অনুমোদন দিয়েছে। ফরিদপুর বিভাগ কার্যকর হলেই এর মর্যাদা পাবে ফরিদপুর।
ফরিদপুর শহর দেশের দক্ষিণ পশ্চিমাংশে অবস্থিত। প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৭৮৬ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নতী হয়। ১৪ টি মৌজায় ৩৬ মহল্লা নিয়ে ৯টি ওয়ার্ড বিশিষ্ট্য ফরিদপুর পৌরসভা জনগণের সেবা করে চলেছে। ২০০৯ সনে পৌরসভার জনসংখ্যা ছিল ১,৩৫,৮৩৭ জন। বর্তমান জনসংখ্যা বৃদ্ধির হার ৩.৯১%। ধারণা করা হয় আগামী ২০৩০ সালে জনসংখ্যা হবে ৩,২১,৯২২ জন।
ল্যাটিসিফার

ল্যাটিসিফার হল এক প্রকার প্রলম্বিত ক্ষরণ কোশ যা বিভিন্ন উদ্ভিদের পাতায় এবং/অথবা কান্ডে উপস্থিত থাকে এবং গৌণ বিপাকজাত বর্জ্য পদার্থ হিসেবে তরুক্ষীর আর রবার উৎপাদন করে। ল্যাটিসিফার প্রধানত দুই প্রকার। যথা -
ক্ষত নিরাময় এবং শাকাহারী প্রাণীদের থেকে আত্মরক্ষার ক্ষেত্রে ল্যাটিসিফারের ভূমিকা আছে অনুমান করা হয় এবং এরা শ্রেণীবিন্যাসবিদ্যার কাজেও লাগে।
১৮৭৭ খ্রিঃ এইচ এ ডি ব্যারি ল্যাটিসিফারের প্রথম বর্ণনা দেন।
যোগেন্দ্রনাথ হাজারিকা

যোগেন্দ্র নাথ হাজরিকা (; ) অসমের প্রাক্তন মুখ্যমন্ত্রী। ১৯৭৯ সনের ৪ সেপ্টেম্বর তারিখে গোলাপ বরবরা মুখ্যমন্ত্রী পদ থেকে পদত্যাগ করার পর তিনি অসমের মুখ্যমন্ত্রীর পদে অধিস্থিত হন।
১৯২৪ সনের ফেব্রুয়ারি মাসে অসমের ডিব্রুগড় জেলার পুরণি থোংগীয়া নামক স্থানে যোগেন্দ্র নাথ হাজরিকা জন্মগ্রহণ করেন। ডিব্রুগড় থেকেই তিনি শৈশব কালের শিক্ষা গ্রহণ করেন। ১৯৪৯ সনে তিনি কলকাতা বিশ্ববিদ্যালয় থেকে স্নাতকোত্তর ডিগ্রী লাভ করেন ও সেখান থেকেই আইনের ডিগ্রী লাভ করেন।
যোগেন্দ্র নাথ হাজরিকা ছাত্রজীবন থেকেই রাজনীতির সহিত জড়িত ছিলেন। ১৯৫১-৫২ সনে তিনি প্রোভিশ্যনল পার্লামেন্টরীর সদস্য হওয়া ছাড়াও ১৯৫২ সন থেকে ১৯৬২ সন পর্যন্ত প্রধানমন্ত্রীর বহিঃপরিক্রমা দপ্তরের সংসদী সচিব ছিলেন। ১৯৫২ সন থেকে ১৯৫৭ সন, ১৯৬২ সন থেকে ১৯৬৭ সন পর্যন্ত তিনি ডিব্রুগড় লোকসভা সমষ্টির সদস্য ছিলেন। ১৯৬২ সনে তিনি ভারতীয় সংসদের প্রতিনিধি হিসেবে সোভিয়েট রাশিয়া ভ্রমণ করেছিলেন। সেই সময়ের প্রধানমন্ত্রী জওহরলাল নেহেরুর সংসদী সচিবরুপে তার সম্পর্ক ঘনিষ্ঠ হয়ে উঠেছিল। 
১৯৭৮ সনের নির্বাচনে জনতা পার্টির প্রার্থীরুপে যোগেন্দ্র নাথ হাজরিকা দুলিয়াজান সমষ্টি থেকে নির্বাচিত হয়েছিলেন ও ২১ মার্চ তারিখে অধ্যক্ষ হিসেবে নিযুক্তি দেওয়া হয়। ১৯৭৯ সনের ৪ সেপ্টেম্বর তারিখে তিনি জনতা দলের অধ্যক্ষ পদ থেকে পদত্যাগ করেন। তারপর তিনি অসম জনতা দলে যোগদান করেন ও সেই দলের নেতা হিসেবে নির্বাচিত হয়। 
১৯৭৯ সনের ৪ সেপ্টেম্বর তারিখে গোলাপ বরবরা পদত্যাগ করেন। ১৯৭৯ সনের ৯ সেপ্টেম্বর তারিখে যোগেন্দ্র নাথ হাজরিকা মুখ্যমন্ত্রী পদের শপথ গ্রহণ করেন। তার সরকার গঠনের কিছুদিন পর অসম সংকটের সন্মুখীন হয়। ফলে ১৯৭৯ সনের ১২ ডিসেম্বর তারিখে অসমে রাষ্ট্রপতি শাসন চালু হয়।
১৯৯৭ সনের ৩০ সেপ্টেম্বর তারিখে যোগেন্দ্র নাথ হাজরিকার মৃত্যু হয়।
হাবিব ব্যাংক লিমিটেড

হাবিব ব্যাংক লিমিটেড () বর্তমানে এইচবিএল পাকিস্তান পাকিস্তানের করাচী ভিত্তিক একটি বহুজাতিক ব্যাংক। ১৫০০ শাখা, ১০০০টি এটিএম এবং বহির্বিশ্বে ৫৫টি শাখা নিয়ে এটি পাকিস্তানের বৃহত্তম ব্যাংক।
হাবিব ব্যাংক গ্রাহকের চাহিদা অনুযায়ী বিভিন্ন প্রকার ব্যাংকিং সেবা দিয়ে থাকে।
পাকিস্তানের জনক মুহাম্মদ আলী জিন্নাহ মুসলমানদের জন্য আলাদা দেশ গঠনের আন্দোলনের সময় (ব্রিটিশ বিরোধী) মুসলমানদের জন্য আলাদা ব্যাংক গঠনের প্রয়োজনীয়তা অনুভব করেন। তিনি ভারতীয় মুসলমানদের জন্য আলাদা ব্যাংক গঠনের জন্য হাবিব পরিবারকে অনুরোধ করেন। এরই ধারাবাহিকতাই ১৯৪১ সালে মুম্বই-এ (তৎকালীন বোম্বে-তে) ব্যাংকটি প্রতিষ্ঠিত হয়। 
১৯৪৭ সালে পাকিস্তানের স্বাধীনতার পরে ব্যাংকটির প্রধান কার্যালয় করাচীতে স্থানান্তর করা হয় এবং এটিই স্বাধীন পাকিস্তানের প্রথম বাণিজ্যিক ব্যাংক। ১ জানুয়ারী, ১৯৭৪ সালে পাকিস্তান সরকার ব্যাংকটিকে জাতিয়করনের আগ পর্যন্ত হাবিব পরিবার ব্যাংকটির মালিক ছিল এবং পরিচালনা করত।
১৯৫০-এর দশকে ব্যাংকটি আন্তর্জাতিক যাত্রা শুরু করে। ১৯৫১ সালে ব্যাংকটি প্রথম বিদেশি শাখা খোলে শ্রীলঙ্কাতে। পরের বছরে প্রতিষ্ঠিত হয় হাবিব ব্যাংক (বৈদেশিক)। পরের বছরে কেনিয়াতে পাঁচটি শাখা চালু করে হাবিব ব্যাংক।
তিতাবড়

তিতাবড় (; ) অসমের যোরহাট জেলার মহকুমা। যোরহাট থেকে ২০কি:মি: দূরত্বে অবস্থিত তিতাবড় ধান উৎপাদনের বিখ্যাত। এশিয়ার বৃহত্তম ধান গবেষণা কেন্দ্র এই অঞ্চলেই অবস্থিত। তিতাবড়ের উল্লেখযোগ্য প্রতিষ্ঠানগুলো হচ্ছে: জিলা শিক্ষা আরু প্রশিক্ষণ প্রতিষ্ঠান, রেশম মহাবিদ্যালয় ইত্যাদি। এই শহরের পূর্ব থেকে পশ্চিম দিকে ধোদর আলি বিস্তৃত। 
প্রবাদ মতে তিতারাম নামক একজন দরিদ্র প্রেমী ও অতিথি পরায়ণ ব্যক্তি ছিলেন। তার গৃহের সন্মুখে বৃহৎ বট গাছ ছিল। অসমীয়া ভাষায় বট গাছকে "বড় গছ" বলে। পথিকেরা বট গাছের নিচে আশ্রয় গ্রহণ করে তিতারামের ঠাণ্ডা জল ও সরবত পান করে তৃপ্তি লাভ করিতেন। কালক্রমে তিতারাম ও তার বড় গাছের নাম থেকে তিতারামবড় ও অবশেষে তিতাবড় নামের উৎপত্তি হয়।
১৯৫৯ সনে নগর হিসেবে তিতাবড় নগর গঠিত হয়। পুর্বে তিতাবড় যোরহাট মহকুমার অন্তর্গত ছিল। কিন্তু তরুণ গগৈ অসমের মুখ্যমন্ত্রী হওয়ার পর তিতাবড়কে যোরহাট জেলার নতুন মহকুমা রুপে ঘোষণা করেন। 
তিতাবড়ের স্থানাঙ্ক ও গড় উচ্চতা ১৭২ মিটার। ২০০১ সনের লোকগণনা অনুযায়ী তিতাবড়ের জনসংখ্যা ৭৮৪০ জন।
তিতাবড় যোরহাট লোকসভা সমষ্টির অন্তর্গত। তিতাবড় বিধান সমষ্টির বিধায়ক হচ্ছেন বর্তমান অসমের মুখ্যমন্ত্রী তরুণ গগৈ। তিনি ২০০১ সন থেকে ক্রমে তিনবার তিতাবড় সমষ্টির বিধায়ক রুপে নির্বাচিত হয়েছেন।।
তিতাবড় অঞ্চলের পূর্ব থেকে পশ্চিম দিক পর্যন্ত ঐতিহাসিক ধোদর আলি বিস্তৃত। নিকটবর্তী বরৈয়া বিমানবন্দর থেকে তিতাবড়ের দূরত্ব প্রায় ১৬ কি:মি
তিতাবড়ের স্থানীয় লোকদের প্রধান জীবিকা হচ্ছে কৃষিকার্য। প্রধান শস্য হচ্ছে চা ও ধান। এখানে উৎপাদিত ধানের চাহিদা সমগ্র অসমে রয়েছে। 
তিতাবড় অঞ্চল থেকে তিনি কি:মি: দূরত্বে ধলি নদির পাড়ে "পঞ্চরত্ন সিমেন্ট প্রাইভেট লিমিটেড" নামক একটি সিমেন্টর উদ্যোগ রয়েছে। পানবাড়ি, রঙাজান ও ডফলাটিং নামক স্থানে চা পাতার কারখানা রয়েছে।
ভয়াবহ বিদ্যুৎ বিপর্যয়ের তালিকা

এখানে ভয়াবহ বিদ্যুৎ বিপর্যয়ের তালিকা আছে। ভয়াবহ বলতে নিচের সকল শর্ত পুরন করতে হয়েছেঃ
অন্য ভাষায়:
৯ নভেম্বর সন্ধায় মার্কিন যুক্তরাষ্ট্রের সাতটি রাজ্য এবং কানাডার অন্টারিও রাজ্যে বিদ্যুৎ বিপর্যয় ঘটে।
২ ফেব্রুয়ারি, ১৯৭১ সালে ওয়াটারসাইড পাওয়ার সুবিধাতে বিস্ফোরণের কারণে নিউ ইয়র্ক সিটি, ম্যানহাটন, ব্রঙ্ক্‌স, কুইন্‌স এলাকার বিদ্যুৎসুবিধা বন্ধ হয়ে যায়।
৪ জুলাই, ১.৫ থেকে ৬ ঘণ্টা পর্যন্ত ব্যাপক বিদ্যুৎ ঘটে উটাহ এবং উইমিং-এর কিছু অংশ।
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান

ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান () (১৯০৫-১৯৮৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন যিনি ১৯৩৭ খ্রিষ্টাব্দ থেকে ১৯৪৭ খ্রিষ্টাব্দ পর্যন্ত দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে দায়িত্ব পালন করেন।
ঝোং-ব্লো-ব্জাং-ব্র্ত্সোন-'গ্রুস-থুব-ব্স্তান-র্গ্যাল-ম্ত্শান ১৯০৫ খ্রিষ্টাব্দে তিব্বতের খাম্স অঞ্চলের মাং-সাং () নামক স্থানে একটি র্ন্যিং-মা বৌদ্ধধর্মসম্প্রদায়ভুক্ত পরিবারে জন্মগ্রহণ করেন। তার পিতার নাম ছিল ব্যাম্স-পা () এবং মাতার নাম ছিল ব্সোদ-নাম্স-দ্ব্যাংস-'দ্জোম্স ()। শৈশবে তাকে ঝোং-স্প্রুল-ব্র্তান-পা-'ছোস-ফেল () নামক দ্গে-লুগ্স ধর্মসম্প্রদায়ের এক ভিক্ষুর পুনর্জন্ম রূপে চিহ্নিত করা হয়। ১৯১৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ে শিক্ষালাভের উদ্দেশ্যে ভর্তি হন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () নামক তৃতীয় খ্রি-ব্যাং রিন-পো-ছে () উপাধিধারী লামা তার প্রধান শিক্ষক ছিলেন। পরবর্তীকালে তিনি ত্রয়োদশ দলাই লামার নিকট ভিক্ষুর শপথ গ্রহণ করে গ্যুতো তন্ত্র মহাবিদ্যালয়ে তন্ত্রশিক্ষার উদ্দেশ্যে ভর্তি হন। ১৯৩৭ খ্রিষ্টাব্দে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামা তাকে দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধানের দায়িত্ব প্রদান করেন এবং এই পদে তিনি দশ বছর ধরে থাকেন।
১৯৫৯ খ্রিষ্টাব্দে চীন তিব্বত অধিগ্রহণ করলে তিনি চতুর্দশ দলাই লামার সঙ্গে ভারত পালিয়ে যান এবং অসমের বক্সা নামক স্থানে ধর্মশিক্ষা প্রদানে রত থাকেন। ১৯৬৫ খ্রিষ্টাব্দে তিনি চতুর্দশ দলাই লামার অনুরোধে মুসৌরি শহরে তিব্বতী বিদ্যালয় শিক্ষক প্রশিক্ষণ কার্যক্রমে অধিকর্তার দায়িত্ব দেন। ১৯৬৭ খ্রিষ্টাব্দে চতুর্দশ দলাই লামা তাকে বারাণসী শহরে নবনির্মিত কেন্দ্রীয় তিব্বতী অধ্যয়ন বিশ্ববিদ্যালয়ের প্রথম অধ্যক্ষের দায়িত্ব প্রদান করেন। এছাড়া তিনি তিন বার ইউরোপ ও উত্তর আমেরিকা যাত্রা করে ধর্মশিক্ষা প্রদান করেন।
ব্রায়ান চারি

ব্রায়ান চারি (জন্ম: ১৪ ফেব্রুয়ারি, ১৯৯২) জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স, মাতাবেলেল্যান্ড তুস্কার্স বি দল এবং জিম্বাবুয়ে অনূর্ধ্ব-১৯ দলে খেলেছেন। দলে তিনি মূলতঃ ডানহাতে ব্যাটিংয়ে পারদর্শী। পাশাপাশি ডানহাতে অফব্রেক বোলিংও করেন থাকেন তিনি।
৩ নভেম্বর, ২০১৪ তারিখে বাংলাদেশের বিপক্ষে টেস্ট অভিষেক ঘটে তার। বাংলাদেশ সফরে জিম্বাবুয়ের অধিনায়ক ব্রেন্ডন টেলর ভুসি সিবান্দাকে মাঠের বাইরে রেখে প্রথম-শ্রেণীর ক্রিকেটে ২০.৬২ গড়ে ২৩ খেলায় অংশগ্রহণকারী ব্রায়ান চারিকে টেস্ট ক্রিকেটে অভিষেক করান।
ডোয়েইন জনসন

ডোয়েইন ডগলাস জনসন (; জন্মঃ মে ২, ১৯৭২), যিনি দ্য রক নামে অধিক পরিচিত, একজন মার্কিন-কানাডীয় অভিনেতা, প্রযোজক এবং পেশাদার কুস্তিগির। জনসন কুস্তি ও অভিনয়ের মাধ্যমে পুরো বিশ্বে ব্যাপক জনপ্রিয় ব্যক্তিত্ব বর্তমানে তিনি কুস্তি থেকে দূরে অভিনেয় কাজ করছেন বিশ্বের সেরা অভিনেতাদের একজন এছাড়াও ধনী অভিনেতা হিসাবে পরিচিত সর্বোচ্চ পারিশ্রমিক নেয়া অভিনেতাদের মধ্যে অন্যতম। তিনি এতটাই জনপ্রিয় যে আমেরিকার প্রেসিডেন্ট পদে নির্বাচন করতে ইচ্ছুক ।
জনসন ইউইভার্সিটি অফ মায়ামিতে 'আমেরিকান ফুটবল' খেলোয়াড় ছিলেন,এছাড়াও ১৯৯১ সালে মায়ামি হারিকেন্স ফুটবল টিমের হয়ে ন্যাশনাল চ্যাম্পিয়নশিপ জিতেন।পরে তিনি 'কানাডিয়ান ফুটবল লিগে" খেলেন 'ক্যালগ্যারি স্ট্যাম্পেডারস এর হয়ে, এবং ১৯৯৫ সালে ২ মাসের জন্য বাদ পড়েন।এর পর থেকেই তিন তার নানা পিটার মায়াভিয়া ও বাবা রকি জনসন(যার মাধ্যকে জনসন কান্ডিয়ান নাগরিকত্ব অর্জন করেন) এর মত 'পেশাদার কুস্তিগির' হওয়ার প্রতি মনোযোগ দেন). শুরুতে 'রকি মায়াভিয়া' রিং নেম দিয়ে পেশাদার কুস্তি পেশা শুরু করলেও তিনি পরবর্তীতে ১৯৯৬ থেকে ২০০৪ এর 'দ্য রক' নামে ওয়ার্ল্ড রেসলিং ফেডারেশন (ডাব্লিউ ডাব্লিউ এফ,বর্তমানে ডব্লিউডব্লিউই) এ অসাধারন জনপ্রিয়তা অর্জন করেন। তিনিই ছিলেন সেখানে একমাত্র ও প্রথম তৃতীয় প্রজন্মের কুস্তিগির। ২০০৯ সাল থেকে ২০১৫ সাল পর্যন্ত তিনি খন্ডকালীন সময়ের জন্য ডব্লিউডব্লিউই তে ফিরে আসেন। দীর্ঘ ৬ বছর পর যখন দ্য রক শো চলাকালে পুনঃরায় ডাব্লিউ ডাব্লিউ ই তে ফিরে আসেন, তখন দর্শকদের উত্তেজনা ও উন্মাদনার চিৎকারে পুরো স্টেডিয়াম কম্পিত হয়েছিল।
জনসনকে সর্বকালের অন্যতম একজন সেরা পেশাদার কুস্তিগির হিসেবে ধরা হয়। তিনি "দ্য মোস্ট ইলেকট্রিফায়িং ম্যান অব স্পোর্টস এন্টারটেইনমেন্ট ইন হিস্ট্রি" বলে খ্যাত। .
জনসনের আত্মজীবনী "দ্য রক সেইস..." (সহলেখকঃ জো লেয়ডেন) ২০০০ সালে প্রকাশিত হয়.বইটি প্রকাশের শুরুতেই নিউ ইয়র্ক টাইমস বেস্ট সেলার লিস্টে #১ অবস্থানে ছিলো এবং বেশ কয়েক সপ্তাহ টা প্রথম স্থান ধরে রাখে .
চলচ্চিত্রে জনসন প্রথম প্রধান চরিত্রে অভিনয় করেন 'দ্য স্করপিয়ন কিং' চলচ্চিত্রে। এর জন্য তিনি ৬ মিলিয়ন ডলার পারিশ্রমিক নেন যা প্রথম চলচ্চিত্রে অভিনয় করা যেকোন অভিনেতার জন্য রেকর্ড।.।এরপরে তিনি আরো বিভিন্ন চলচ্চিত্রে অভিনয় ক্রেন যার মধ্যে রয়েছে 'গেট স্মার্ট', রেস টু উইচ মাউন্টেইন', টুথ ফেয়ারি', ফাস্ট এন্ড ফিউরিয়াস ৫', ফাস্ট এন্ড ফিউরিয়াস ৬', ফাস্ট এন্ড ফিউরিয়াস ৭',হারকিউলিস', ফাস্ট এন্ড ফিউরিয়াস ৮', মোয়ানা', San Andreas', Jumanji 2', Rampage ', Baywatch', Journey 2', Skyscraper', Journey 3', Fighting with My Family', Jungle Cruise', Shazam!', ইত্যাদি উল্লেখ চলচ্চিত্র।
জনসন ১৯৯৭ সালের ৩ মে ড্যানি গারসিয়া কে বিয়ে করেন. আগস্ট ১৪ ২০০১ সালে তাদের মেয়ে সিমোন আলেক্সান্দ্রা জন্মগ্রহণ করে. জুন ২০০৭ এ তারা ঘোষণা দেন যে তারা বিবাহ বিচ্ছেদ করছেন এবং বাকি জীবন বন্ধু হিসেবে থাকবেন.
ব্যক্তিগত জীবনে তিনি অভিনেতা ও ক্যালিফোর্নিয়ার সাবেক গভর্নর আর্নল্ড শোয়ার্জনেগারের ভালো বন্ধু.
২০০৬ সালে জনসন 'ডোয়েইন জনসন রক ফাউন্ডেশন' নামে একটি দাতব্য প্রতিষ্ঠান প্রতিষ্ঠা করেন যা ঝুঁকিপূর্ণ কাজে কর্মরত ও ঞ্চিকিতসা নেই এমন রোগে আক্রান্ত শিশুদের নিয়ে কাজ করে অক্টোবর ২০০৭ এ তিনি ও তার সাবেক স্ত্রী ইউনিভার্সিটি অফ ম্যামি কে তাদের ফুটবল টিমের সুযোগ সুবিধা বৃদ্ধির জন্য ১ মিলিয়ন ইউ.এস ডলার দান করেম।এটি কোন ইউনিভার্সিটির এথলেটিক্স ডিপার্ট্মেন্টে কোন সাবেক ছাত্রের করা সর্বোচ্চ দান হিসেবে গন্য হয়।জনসনের সম্মানে ইউনিভার্সিটি অফ মায়ামি 'হারিকেন্স' লকার রুম পুনরায় নামকরণ করে
নাও! (ফ্রান্স জলির অ্যালবাম)

নাও! () ফ্রান্স জলির তৃতীয় একক অ্যালবাম। জুন ১৫, ১৯৮২ সালে ইউনিডিস্ক কর্তৃক এটি মুক্তি পায়। এই অ্যালবামে তার প্রথম দিকের রেকর্ডিংয়ের ডিস্কো ভিত্তিক গান সংযুক্ত হয়েছে। এই পরিবর্তন তাকে এনে দেয় সবচেয়ে বড় আন্তর্জাতিক হিট গান "গনা গেট ওভার ইউ"। এছাড়াও মধ্যপন্থী ড্যান্স চার্ট হিট অন্তর্ভুক্ত, "ইওয় গুড লভিন'।"
"সমস্ত গান ফ্রান্স জলি কর্তৃক রচিত।"
ডোরেমন (১৯৭৯-এর অ্যানিমে)

১৯৭৯ থেকে ২০০৫ সালের মধ্যে ডোরেমনের সাপ্তাহিক সিরিজে গানটি ডোরেমনের থিম সংঙ্গীত হিসেবে ব্যবহার হয়েছে, যা শুরু থেকে শেষ পর্যন্ত মোট ৫ জন গায়ক গেয়েছিলেন:
ফুজিকো ফুজিও থিয়েটারে (藤子不二雄劇場, "ফুজিকো ফুজিও জেকিজো") পৃথক সপ্তাহে "ডোরেমন" সিরিজের জন্য দুটি গান ব্যবহৃত হত।
সমাপনী থিম ১৯৭৯ থেকে ২০০৫ সালের সময় "ডোরেমন" প্রচারের সময় ব্যবহৃত হত:
পৃথক সপ্তাহে "ডোরেমন" সিরিজের জন্য তিনটি গান ব্যবহৃত হত।
সান লুইস জাতীয় বন

সান লুইস জাতীয় বন মার্কিন যুক্তরাষ্ট্রের ক্যালিফোর্নিয়ার একটি বনাঞ্চল। ১৯০৮ সালের ১ জুলাই, ইউএস বন পরিষেবা কর্তৃক সান লুইস ওবিস্পো জাতীয় বনের অংশ হিসেবে জমিতে প্রতিষ্ঠিত হয়েছিল। ১৯১০ সালের ১ জুলাই এই অরণ্যাঞ্চল সম্পূর্ণভাবে সান্তা বারবারা জাতীয় বনের সাথে একত্রিত করা হয়।
বাংলাদেশের দর্শনীয় স্থানের তালিকা

সুজলা সুফলা শস্য শ্যামলা বাংলাদেশ দক্ষিণ এশিয়ার একটি উল্লেখযোগ্য পর্যটন স্থল। প্রতিবছর বাংলাদেশে বিপুল সংখ্যক দেশী বিদেশী পর্যটক বেড়াতে আসে। আলোচ্য নিবন্ধে বাংলাদেশের পর্যটন স্থান সমূহের নামের তালিকা জেলাওয়ারী প্রকাশ করা হলো।
ইংরেজ কবর স্থান 
রসুলপুর
. মানাবে ওয়াটার পার্ক
ঝালকাঠী সদর
নলচিটি উপজেলা
রাজাপুর উপজেলা
কাঁঠালিয়া উপজেলা
চর আন্ডা
পিরোজপুর সদর
আমতলী উপজেলা
পাথরঘাটা উপজেলা
বরগুনা সদর
বামনা উপজেলা
বেতাগী উপজেলা
তালতলী উপজেলা
ভোলার তাজুমউদ্দিন উপজেলা সীমান্তে ৩৭৩.১৯ বর্গকিলোমিটার আয়তনের মনপুরা দিপ মনপুরা উপজেলা। 
= রাজশাহী বিভাগ =
= সিলেট বিভাগ =
জগন্নাথপুর উপজেলাঃ
১.বাসুদেব মন্দির
২.জগন্নাথ মন্দির
৩.কালিবাড়ি মন্দির ( হাসপাতাল রোড)
৪.রাধারমণ দত্তের বাড়ি হাসপাত পয়েন্ট থেকে ১.৫ কিঃ মি
৫.পৌরসভা ভবন
৬.জগন্নাথপুর কেন্দ্রীয় জামে মসজিদ।
৭.জগন্নাথপুর ডিগ্রী কলেজ
৮.শাহজালাল মহাবিদ্যালয়
সান লুইস ওবিস্পো জাতীয় বন

সান লুইস ওবিস্পো জাতীয় বন ১৯০৬ সালের ২৫ জুন ক্যালিফোর্নিয়ায় ইউএস বন পরিষেবা কর্তৃক সান লুইস ওবিস্পো ফরেস্ট রিজার্ভ হিসেবে জমিতে প্রতিষ্ঠিত হয়েছিলো। এটি ১৯০৭ সালের ৪ মার্চ জাতীয় বনের আখ্যা লাভ করে। ১৯০৮ সালের ১ জুলাই এই অরণ্য-এলাকার কিছু অংশ সান্তা বারবারা জাতীয় বনের সাথে একত্রিত করা হয় এবং অবশিষ্ট অংশ সান লুইস জাতীয় বন স্থাপন করতে ব্যবহৃত হয়।
জোসেফ রটব্লাট

জোসেফ রটব্লাট একজন ব্রিটিশ-পোলিশ পদার্থবিজ্ঞানী। তিনি ১৯৯৫ সালে নোবেল শান্তি পুরস্কার লাভ করেন।
রটব্লাট ১৯০৮ সালের ৪ নভেম্বর জন্মগ্রহণ করেন। তিনি ফ্রী পোলিশ ইউনিভার্সিটি থেকে ১৯৩২ সালে এমএ এবং ১৯৩৮ সালে ডক্টরেট ডিগ্রি লাভ করেন। তিনি ১৯৩৭ সালে ফ্রী পোলিশ ইউনিভার্সিটি এর অ্যাটমিক ফিজিক্স ইন্সটিটিউট এর সহকারী পরিচালক নিযুক্ত হন।
চট্টগ্রামের সুউচ্চ ভবনের তালিকা

চট্টগ্রামের উচ্চতম ভবনসমুহের এই তালিকাটি বাংলাদেশের চট্টগ্রাম শহরের সুউচ্চ ভবনসমুহের সংখ্যা ও অবস্থান নির্দেশ করবে। চট্টগ্রামে আবাসিক এবং বাণিজ্যিকসহ অসংখ্য ভবন রয়েছে।
নাতসাই মুশাঙউই

নাতসাই মুশাঙউই (জন্ম: ৯ ফেব্রুয়ারি, ১৯৯১) এমহাঙ্গুরা এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলের অন্যতম সদস্য মুশাঙউই দলে মূলতঃ অল-রাউন্ডার হিসেবে রয়েছেন।
নেদারল্যান্ডসের বিপক্ষে একদিনের আন্তর্জাতিকে তার অভিষেক ঘটে। পাকিস্তানি অল-রাউন্ডার শহীদ আফ্রিদি’র ব্যাটিংয়ের পাশাপাশি লেগব্রেক বোলিংয়ের বৈশিষ্ট্য মুশাঙই’রও রয়েছে। জিম্বাবুয়ের টেস্ট ক্রিকেটে উত্তরণে উদীয়মান তরুণদের মধ্যে অন্যতম তিনি। নিচের সারির ব্যাটসম্যান মুশাঙই’র সর্বোচ্চ রান ৫৩। ৩ নভেম্বর, ২০১৪ তারিখে বাংলাদেশ সফরে তার টেস্ট অভিষেক ঘটে। অভিষিক্ত জুবায়ের হোসেনের উইকেট প্রাপ্তির মাধ্যমে তিনি প্রথম টেস্ট উইকেট পান।
আকবর শাহ থানা

আকবর শাহ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আকবর শাহ থানার আয়তন ১০ বর্গ কিলোমিটার।
২০১৩ সালের ৩০ মে চট্টগ্রাম সিটি কর্পোরেশনের পাহাড়তলী থানা ও খুলশী থানা থেকে কিছু অংশ নিয়ে আকবর শাহ থানা গঠিত হয়।
প্রতিষ্ঠাকালীন সময়ের তথ্য অনুসারে আকবর শাহ থানার লোকসংখ্যা প্রায় ৪ লাখ ১০ হাজার।
চট্টগ্রাম সিটি কর্পোরেশনের উত্তর-পশ্চিমাংশে আকবর শাহ থানার অবস্থান। এর পশ্চিমে পাহাড়তলী থানা, দক্ষিণে পাহাড়তলী থানা ও খুলশী থানা, পূর্বে খুলশী থানা ও বায়েজিদ বোস্তামী থানা এবং উত্তরে সীতাকুণ্ড উপজেলা অবস্থিত।
আকবর শাহ থানার আওতাধীন চট্টগ্রাম সিটি কর্পোরেশনের এলাকাসমূহ হল:
যোরহাট বিমানবন্দর

যোরহাট বিমানবন্দর ভারতবর্ষের অন্তর্গত অসম রাজ্যের যোরহাট জেলায় অবস্থিত একটি বিমানবন্দর। এইটি "রড়ৈয়া বিমানবন্দর" নামেও জানা যায়।
যোরহাট বিমানবন্দর স্থাপন করার প্রধান কারণ ছিল দ্বিতীয় বিশ্বযুদ্ধ। দ্বিতীয় বিশ্বযুদ্ধ অগ্রগতির সময় বিমান বন্দরটির সম্প্রসারণ হয়েছিল। স্থানীয় অসমীয়া পরিবার থেকে জমি কিনে বিমানবন্দর স্থাপন করা হয়েছিল।
যোরহাট বিমানবন্দরের স্থানাঙ্ক হচ্ছে । যোরহাট জেলার সদর যোরহাট মহকুমা থেকে এর দূরত্ব প্রায় ৭কি:মি। যোরহাট থেকে রড়ৈয়া বিমানবন্দর অভিমুখে নিয়মিতভাবে টেক্সী ও স্থানীয় বাস চলাচল করে।
খাদ্য মন্ত্রণালয় (বাংলাদেশ)

খাদ্য মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। সকল সময়ে দেশের সকল মানুষের জন্য নির্ভরযোগ্য খাদ্যনিরাপত্তা ব্যবস্থা নিশ্চিতকরার উদ্দেশ্যে এই সংস্থাটি গঠিত ও পরিচালিত হয়ে থাকে।
বাংলাদেশের স্বাধীনতার পর ১৯৭২ সালে খাদ্য ও বেসামরিক সরবরাহ মন্ত্রণালয় প্রতিষ্ঠিত হয়। পরবর্তিতে এ মন্ত্রণালয় খাদ্য ও ত্রাণ মন্ত্রণালয়, খাদ্য ও দুর্যোগ ব্যবস্থাপনা মন্ত্রণালয় ইত্যাদির অধীনে খাদ্য বিভাগ হিসেবে পরিচালিত হতে থাকে। সর্বশেষ মন্ত্রিপরিষদ বিভাগ ১৩ সেপ্টেম্বর ২০১২ খ্রি. তারিখের ০৪.৪২৩.০২২.০২.০১.০০২. ২০১২.৯৬ নং পত্র সংখ্যা দ্বারা খাদ্য ও দুর্যোগ ব্যবস্থাপনা মন্ত্রণালয়কে পুনর্গঠিত করে (১) খাদ্য মন্ত্রণালয় এবং (২) দুর্যোগ ব্যবস্থাপনা ও ত্রাণ মন্ত্রণালয় নামে ২টি মন্ত্রণালয় প্রতিষ্ঠিত হলে খাদ্য মন্ত্রণালয় স্বতন্ত্র হিসেবে প্রতিষ্ঠা লাভ করে।
দেশের সকল মানুষের জন্য নির্ভরযোগ্য খাদ্য নিরাপত্তা ব্যবস্থা নিশ্চিত করা।
বাংলা শব্দভাণ্ডার

বাংলা শব্দভাণ্ডার হল বাংলা ভাষার শব্দভাণ্ডার যার মূল এবং আদি উৎস পালি এবং প্রাকৃত ভাষা দ্বারা। বাংলা ভাষাতে পরের কালে ফার্সি, আরবি, সংস্কৃত এবং বিভিন্ন ভাষা থেকে ঋণশব্দ এবং পুনঃঋণশব্দ গ্রহণ করা হয়েছে। বিভিন্ন ভাষার সংস্পর্শে শতাব্দীর পর শতাব্দী ধরে থেকে তাই বাংলার শব্দভাণ্ডার বর্তমানে অসংখ্য শব্দসমৃদ্ধ ও বিচিত্র।
একটি সাধারণ বাংলা অভিধানে প্রায় ৭৫,০০০ পৃথক শব্দ তালিকাভুক্ত করা থাকে, যাতেঃ
তবে এইগুলো শব্দ থেকে বিশাল খণ্ডের শব্দসমূহ আসলে প্রাচীন বা অত্যন্ত প্রযুক্তিগত হওয়ার কারণে তাদের প্রকৃত ব্যবহার কমিয়ে আছে। তাই আধুনিক বাংলা সাহিত্যিক কাজে ব্যবহৃত উৎপাদনশীল শব্দভাণ্ডারে আসলে ২৮% হল "তৎসম" শব্দ, ৬৭% হল "তদ্ভব" শব্দ, আর বাকি "দেশি" ও "বিদেশি" শব্দ মিলিয়ে ৮%।
এর বাইরেও আরেক প্রকার শব্দবিভাগ এর কথা বলেছেন বর্তমানের ব্যাকরণবিদগন, যা হল সৃজনশীল শব্দ। এ জাতীয় শব্দ সাহিত্যিক দের লেখনীতে তাদের নিজস্ব সৃষ্টি রূপে পরিলক্ষিত; অনেক ক্ষেত্রে রাজনৈতিক প্রেক্ষাপটে এ জাতীয় শব্দের সৃষ্টি হয়েছে । যেমন : Bannana Republic এর বাংলায় লেখা হয় সলিল সরকার।
শতাব্দীর পর শতাব্দী ধরে মুঘল, আরব, ফার্সি, তুর্কি, মঙ্গোল, পূর্ব এশিয়া, ইউরোপ আর ব্রিটিশদের সঙ্গে যোগাযোগে থাকার কারণে বাংলা ভাষাটি বিদেশী ভাষাসমূহ থেকে অগণিত শব্দ গৃহীত করেছে। কিছু খুব সাধারণ ঋণশব্দগুলো আরবি, ফার্সি, তুর্কি, জাপানি, সংস্কৃত, ওলন্দাজ, পর্তুগিজ, ফরাসি, ইংরেজি ও আদিবাসী ভাষাগুলো থেকে গ্রহণ করা, নিচে দেখানো হয়েছে:
ফার্সি শব্দের মধ্যে দিয়ে বাংলায় আরবি শব্দের অনুপ্রবেশ ঘটেছে। তাই, এগুলোকে ফার্সি শব্দ বলে চিহ্নিত করাই সংগত।
২০১৪ বাংলাদেশের বিদ্যুৎ বিপর্যয়

২০১৪ বাংলাদেশে বিদ্যুৎ বিপর্যয় হল ২০১৪ সালের একটি শিল্প বিপর্যয়, যেটিতে সারা বাংলাদেশে বিদ্যুৎ সরবরাহ বন্ধ হয়ে যায়, যা বাংলাদেশ সময় ১লা নভেম্বর সকাল ১১টা ২৭ মিনিট ৪১ সেকেন্ড থেকে টানা ১২ ঘণ্টা অর্থাৎ ২রা নভেম্বরের মাঝ রাত পর্যন্ত স্থায়ী ছিল। এই বিপর্যয়টি বিশ্বের অন্যতম বৃহৎ ভয়াবহ বিদ্যুৎ বিপর্যয়গুলোর মধ্যে ১টি; এর ফলে প্রায় ১৫ কোটি নাগরিকের উপর প্রভাব পড়ে।
জাতীয় গ্রিডে ত্রুটির কারণে ১ নভেম্বর সকাল থেকে সারা বাংলাদেশের সব জায়গায় বিদ্যুৎ সরবরাহ বন্ধ হয়ে যায়। বাংলাদেশে এত দীর্ঘ বিদ্যুৎ বিপর্যয় এই প্রথম। সরকারের দাবি যান্ত্রিক ত্রুটির কারণে এই ভয়াবহ বিপর্যয় দেখা দেয়। ফলে বিদ্যুৎ সঙ্কট দীর্ঘায়িত হয় মধ্যরাত পর্যন্ত। ১ নভেম্বর সকাল সাড়ে ১১টার দিকে রাজধানী ঢাকার বিভিন্ন এলাকায় একে একে বিদ্যুৎ সরবরাহ বন্ধ হয়ে যেতে শুরু করে। ঢাকায় প্রধানমন্ত্রীর কার্যালয়, জাতীয় সংসদ ভবনসহ অন্যন্য সরকারি ভবনেও বিদ্যুৎ সরবরাহ বন্ধ হয়ে যায়। বিদ্যুতের এমন বিপর্যয় আগে কখনও ঘটেছে বলে কেউ স্মরণ করতে পারেননি।
এর আগে বিভিন্ন সময় জাতীয় গ্রিডে যান্ত্রিক বিভ্রাট, প্রাকৃতিক দুর্যোগের কারণে বিদ্যুৎ সরবরাহে সমস্যা দেখা দিলেও তা ছিল আংশিক। এই দিনের মতো একযোগে সারাদেশ বিদ্যুৎবিহীন হয়ে যাওয়া আগে কখনো দেখেনি দেশবাসী। প্রথমত যান্ত্রিক ত্রুটির কারণে ব্রাহ্মণবাড়িয়ার আশুগঞ্জ তাপবিদ্যুৎ কেন্দ্রের ৯টি, নরসিংদীর ঘোড়াশাল তাপ বিদ্যুৎ কেন্দ্রের ৬টি ইউনিটই বন্ধ হয়ে যায়। পরবর্তীতে ভেড়ামায় বিদ্যুৎ উপকেন্দ্রের ত্রুটির কারণে সবকটি ইউনিটে একযোগে বিদ্যুৎ উৎপাদন বন্ধ হয়ে যায়। এতে জাতীয় গ্রিডে বিদ্যুৎ সরবরাহে বিপর্যয় দেখা দেয়। কুষ্টিয়া থেকে ওয়েস্ট জোন পাওয়ার গ্রিড কোম্পানির নির্বাহী প্রকৌশলী আরিফুর রহমান জানান, বেলা ১১টা ২৯ মিনিটে ভেড়ামারা উপজেলার ষোলদাগ এলাকায় জাতীয় বিদ্যুৎ সঞ্চালন লাইনে ত্রুটি দেখা দেওয়ার পর "ব্ল্যাক আউট" বা "বিদ্যুৎ বিপর্যয়" হয়। ভারতীয় এবং বাংলাদেশী সরবরাহ লাইনের সংযোগস্থলে ত্রুটিটি দেখা দিয়েছে বলেও জানান তিনি।
বাংলা ব্রেইল

বাংলা ব্রেইল হল একটি ব্রেইল লিখন পদ্ধতি যা বাংলা ও অসমীয়া ভাষার জন্য ব্যবহৃত হয়। ইউনেস্কো মতে (২০১৩), বাংলাদেশ ও ভারতে বাংলা ভাষার জন্য ব্রেইলের নিয়মাবলীতে কিছুটা ভিন্নতা রয়েছে। ভারতী পদ্ধতিতে বাংলা লেখার পদ্ধতি সংকোচিত, আর বাংলাদেশের পদ্ধতিতে এটি অসংকোচিত। উদাহরণস্বরূপ: বাংলাদেশি পদ্ধতিতে 'ৎ' কে "" এভাবে প্রকাশ করা হলেও, ভারতীয় পদ্ধতিতে 'ৎ' এর কোনো ব্রেইল চিহ্ন নেই।
এই নিবন্ধটিতে দুই দেশের বাংলা ব্রেইলের তুলনা দেওয়া হয়েছে। অসমীয়া ভাষাটি বাংলা লিপির একটি সামান্য পরিবর্তিত সংস্করণে লেখা হয়। ফলে বাংলা ব্রেইল অসমীয়া ভাষার জন্যও ব্যবহার করা হয়।
রোমান হলিডে (দ্ব্যর্থতা নিরসন)

রোমান হলিডে ১৯৫৩ সালে মুক্তিপ্রাপ্ত, গ্রেগরি পেক এবং অড্রে হেপবার্ন অভিনীত মার্কিন রোমান্টিক কমেডি চলচ্চিত্র।
রোমান হলিডে আরো উল্লেখ করতে পারে: